b'\n_START_ARTICLE_\nP. F. Sloan\n_START_PARAGRAPH_\nP. F. Sloan, oik. Philip Schlein (18. syyskuuta 1945 New York, Yhdysvallat \xe2\x80\x93 15. marraskuuta 2015 Los Angeles, Yhdysvallat), oli yhdysvaltalainen laulaja ja laulunsanoittaja. H\xc3\xa4n aloitti laulajanuransa 14-vuotiaana singlell\xc3\xa4. Ensimm\xc3\xa4isen albuminsa h\xc3\xa4n teki Steve Barrin kanssa pari vuotta my\xc3\xb6hemmin perustamanaan duona The Fantastic Paggys, mutta duo toimi usealla muullakin nimell\xc3\xa4. H\xc3\xa4nen ensimm\xc3\xa4inen menestyksens\xc3\xa4 sanoittajana oli aikakauden protestimielialoja ennakoinut kappale "The Eve of Destruction", jonka h\xc3\xa4n oli tehnyt mieless\xc3\xa4\xc3\xa4n yhtye The Byrds. Byrds ei kuitenkaan kelpuuttanut sit\xc3\xa4, ja sen levytti Barry McGuire tunnetuin seurauksin: levy\xc3\xa4 myytiin miljoonia. H\xc3\xa4n julkaisi nelj\xc3\xa4 soololevyj\xc3\xa4 1965\xe2\x80\x931972, jotka eiv\xc3\xa4t kuitenkaan olleet myyntimenestyksi\xc3\xa4._NEWLINE_Sloan kirjoitti vuonna 2014 ilmestyneet muistelmat What\'s Exactly The Matter With Me?, jossa h\xc3\xa4n kertoo alalla kokemistaan ongelmista, kuten ajojahdista ja riistosopimuksista. H\xc3\xa4n k\xc3\xa4rsi mielenterveysongelmista ja joutui 1970-luvulla psykiatriseen hoitoon, jossa ei kuitenkaan uskottu siviilinimell\xc3\xa4 Philip Schleinina hoitoon tullutta miest\xc3\xa4 tunnetuksi t\xc3\xa4hdeksi. Jimmy Webb teki h\xc3\xa4nest\xc3\xa4 vuonna 1970 kappaleen "P. F. Sloan".'